Youssef En-Nesyri

Youssef En-Nesyri (, s. 1. kesäkuuta 1997 Fès, Marokko) on marokkolainen jalkapalloilija. Hän edustaa Saudi-Arabian Valioliigassa pelaavaa Al-Ittihadia ja on pelipaikaltaan hyökkääjä.

Hän on edustanut maataan vuosien 2018 ja 2022 MM-kilpailuissa sekä neljissä Afrikan-mestaruuskilpailuissa.

 Seurajoukkueura 
En-Nesyri nostettiin 8. heinäkuuta 2016 ensimmäistä kertaa Málagan edustusjoukkueeseen harjoituskaudelle silloisen päävalmentaja Juande Ramosin toimesta. Hän esiintyi edukseen harjoituskauden otteluissa ja teki niissä yhteensä kuusi maalia, minkä jälkeen 23. elokuuta 2016 hänen sopimustaan jatkettiin vuoteen 2020.El Málaga blinda a En Nesyri: 20 millones de cláusula AS. Viitattu 12.6.2020.  Kolme päivää myöhemmin hän pelasi ensimmäisen ottelunsa maan pääsarjassa Primera Divisiónissa Espanyolia vastaan.El Espanyol regala un punto al Málaga Marca. Viitattu 12.6.2020.  Ensimmäisen maalinsa ammattilaisurallaan hän teki 21. syyskuuta 2016 kotiottelussa Eibaria vastaan.En Nesyri se presenta ante el mundo del fútbol Marca. Viitattu 12.6.2020. 

Málagan pudottua 17. elokuuta 2018 pääsarjasta, En-Nesyri siirtyi Leganésiin ja allekirjoitti viisivuotisen sopimuksen seuran kanssa. hän teki ensimmäisen maalinsa joukkueessa 30. lokakuuta 2018 Copa del Reyn ottelussa Rayo Vallecanoa vastaan.En-Nesyri impide la alegría del Rayo Marca. Viitattu 12.6.2020.  Runsasta kuukautta myöhemmin 23. marraskuuta hän teki ensimmäisen sarjamaalinsa joukkueessa ottelussa Deportivo Alavésia vastaan.Barcelona stay top as Alaves beaten FourFourTwo. Viitattu 12.6.2020. 

Vuoden 2019 tammi-ja helmikuun aikana En-Nesyri teki kuusi maalia kolmen ottelun aikana, joiden turvin Leganés onnistui välttämään tappiot: kaksi maalia 2–2-tasapelissä Eibaria vastaan, voittomaali ottelussa Rayo Vallecanoa vastaan ja kolme maalia ottelussa Real Betisia vastaan, jolloin hänestä tuli samalla ensimmäinen pelaaja leganesilaisseurassa, joka on onnistunut tekemään hattutempun pääsarjassa.La furia de En-Nesyri anula a un efectivo Eibar frente al Leganés La Nueva España. Viitattu 12.6.2020. En Nesyri corta la racha del Rayo y lo devuelve al descenso AS. Viitattu 12.6.2020. Youssef En-Nesyri: Moroccan revels in La Liga 'hat-trick' record BBC. Viitattu 12.6.2020. 

Sevilla ilmoitti 16. tammikuuta 2020 hankkineensa En-Nesyrin arviolta 20 miljoonan euron siirtokorvauksella ja tehneensä pelaajan kanssa viisivuotisen sopimuksen.En-Nesyri: Sevilla complete €20 million move for Morocco forward Goal. Viitattu 12.6.2020. 

Heinäkuussa 2024 Turkin Superliigassa pelaava Fenerbahçe uutisoi hankkineensa En-Nesyrin Sevillasta. https://www.fenerbahce.org/haberler/futbol/2024/7/transfer-bilgilendirme-1 En-Nesyri pelasi debyyttikaudellaan Fenerbahçessa 34 liigaottelua ja teki niissä 20 maalia. Eurooppa-liigassa hän pelasi 12 ottelua kaudella 2024–2025 ja teki kuusi maalia. Kaudella 2025–2026 En-Nesyri pelasi Fenerbahçessa 16 liigaottelua, joissa hän teki seitsemän maalia, sekä seitsemän Eurooppa-liigan ottelua.

En-Nesyri siirtyi helmikuussa 2026 saudiarabialaisseura Al-Ittihadiin vaihtokaupassa, jossa vastakkaiseen suuntaan siirtyi keskikenttäpelaaja N’Golo Kanté.

 Maajoukkueura 
En-Nesyri valittiin ensimmäistä kertaa Marokon maajoukkueeseen 22. elokuuta 2016 ystävyysotteluihin Albaniaa ja São Tomé ja Príncipea vastaan.En-Nesyri, called-up to Morocco’s national team Málaga CF. Viitattu 12.6.2020.  Yhdeksän päivää myöhemmin hän pelasi ensimmäisen ottelunsa maajoukkueessa Albaniaa vastaan.Munir blinkt uit in doelpuntloze remise tegen Albanië  11 Lions. Viitattu 12.6.2020. 

MM-kilpailuissa 2018 En-Nesyri tuli viimeisessä alkulohko-ottelussa Espanjaa vastaan vaihdosta kentälle 72. minuutilla ja teki 2–1-johtomaalin, mutta ottelu päättyi tasapeliin 2–2 eikä kaksi ensimmäistä otteluaan hävinnyt Marokko jatkanut pudotuspeleihin. MM-kilpailuissa 2022 Marokko eteni kaikkien aikojen ensimmäisenä afrikkalaismaana välieriin, ja En-Nesyri pelasi turnauksessa joukkueensa kaikki seitsemän ottelua avauskokoonpanossa ja teki maalin alkulohko-ottelussa Kanadaa ja puolivälieräottelussa Portugalia vastaan.

En-Nesyri on helmikuun 4. päivään 2026 mennessä pelannut 92 maaottelua, joissa hän on ollut 58 kertaa avauskokoonpanossa, ja tehnyt niissä 25 maalia. Hän on tehnyt kaksi maalia syyskuussa 2018 Afrikan-mestaruuskilpailujen karsintaottelussa Malawia vastaan sekä tammikuussa 2024 ystävyysottelussa Sierra Leonea vastaan.

 Lähteet 

 Aiheesta muualla 
 Youssef En-Nesyrin tilastot BDFutbol-sivustolla 
 Youssef En-Nesyrin tilastot Soccerway-sivustolla 

Luokka:Marokkolaiset jalkapalloilijat
Luokka:Vuonna 1997 syntyneet
Luokka:Elävät henkilöt